Ուփմա

**Ուփմա**, **ուփումավու**, or **ուփիթու** ճաշատեսակը պատրաստում են պինդ շիլայի ձևով չոր տապակած սպիտակաձավարից կամ մանր բրինձից։

Ուփման ծագումով Հարավային Հնդկաստան-ից է, առավել տարածված  Կերալայի, Անդհրայի, թամիլական, Օդիշայի, Կառնատակայի, Մահարաշտրայի և Թելինգանայի խոհանոցներում։
Հաճախ, կախված նախասիրությունից, այն պարունակում է տարբեր համեմունքներ կամ բանջարեղեն, որոնք ավելացվում են եփելու ժամանակ:

Ինչպես հարավային հնդկական շատ ուտեստներ, ուփման նույնպես XX դարից ի վեր դարձել է Շրի Լանկայի խոհարարական սովորույթների մաս, հատկապես՝ Շրի Լանկայի թամիլների։

## Ստուգաբանություն
Ճաշատեսակի տարբեր անվանումները ծագում են «uppu» բառի համակցություններից, որը թամիլերենում նշանակում է «աղ» և «mavu»՝ «աղացած հացահատիկից կերակուր»։
[Հյուսիսային Հնդկաստան-ում ճաշատեսակը կոչվում է «ուփմա»: Մահարաշտրայում ճաշատեսակը ավանդաբար ուներ «saanja» անվանումը:
 

120 գ ուփմայի 1 մատուցման չափաբաժին
ճարպեր =3.78 գ

հագեցած ճարպեր  0.916 գ

բազմաճարպեր    0.944 գ

մենաճարպեր     1.54 գ

սպիտակուցներ   8.11 գ

ածխաջրեր      45.67 գ

շաքար      2.63 գ

նատրիում   190 մգ

կալիում     223 մգ

էներգեիկ պար․ 250 կալորիա

## Բաղադրիչներ և պատրաստում
Ուփման սովորաբար պատրաստվում է սկզբում թեթև չոր տապակելով սպիտակաձավարը, որը Հնդկաստանում կոչվում է «Բոմբեյի ռավա» կամ  «սուջի»: Այնուհետև սպիտակաձավարը հանում են կրակի վրայից և դնում մի կողմ, մինչ համեմունքները, ոսպը, սոխը, կոճապղպեղը և այլն տապակվում են ձեթի կամ յուղի մեջ։ Այնուհետև ձավարը ավելացնում են թավայի մեջ և լավ խառնում: Ավելացնում են եռացող ջուր և խառնում են այնքան ժամանակ, մինչև ձավարը ներծծի հեղուկը և դառնա փափուկ։

Ուփմայի պատրաստման մի քանի եղանակ կա, և տարբերակները ձեռք են բերվում համեմունքների և բանջարեղենի ավելացման կամ հեռացման միջոցով: Փափկությունը նույնպես կարող է զգալիորեն տարբերվել՝ կախված նրանից, թե որքան ջուր է ավելացվել  և որքան ժամանակ է թույլատրվում խառնուրդը մնա կրակի վրա:

## Տարբերակներ
### Ուփմա սպիտակաձավարով

Ուփմայի ամենահայտնի տարբերակը պատրաստվում է ամբողջական կամ մանր աղացած սպիտակաձավարից, որը ստանում են ցորենի պինդ տեսակներից: Երբեմն ավելացնում են բանջարեղենի լայն տեսականի, որը կարելի է զարդարել տարբեր լոբազգիներով (հում կամ ծլած),հնդկական ընկույզով և գետնանուշով: «Մասալա ուփմա» անունով տարբերակի համար  ավելացվում է գարամ մասալա  և կարմիր պղպեղի փոշի: Այս տարբերակը ավելի տարածված է Հնդկաստանում՝ Կարնատակայում, Մահարաստրայում, Թամիլ Նադույում և Անդհրա Պրադեշի որոշ վայրերում և սովորաբար մատուցվում է հարավային հնդկական ռեստորաններում: Ուպումավուն (ուփման), որը զուգորդվում է ձեռքով տրորված բանանի հետ, սովորական նախաճաշ է Կերալաում:

### Ամբողջական ցորենով ուփմա
 
Ամբողջական կամ մանրացրած ցորենով ուփման Թամիլ Նադուում տարածված տարբերակն է, որտեղ այն ուտում են նախաճաշին կամ ընթրիքին: Երբեմն ուփման եփում են բանջարեղենով՝ ոլոռով, գազարով և լոբիով:

### Պեսարատտու ուփմա
Պեսարատտու ուփման ամենահայտնի տարբերակն է Հնդկաստանի Անդրա Պրադեշ, Յանամ և Տելանգանա նահանգներում: Ուտեստը պարունակում է համակցված ուփմա և պեսարատտու՝ հնդկական հացի տեսակ: Ուփման ուտում են՝ փաթաթելով պեսարատտուի մեջ։

### Բրնձով ուփմա

Բրնձով ուպման հիմնականում տարածված է Հնդկաստանի Թամիլ Նադուում և Կարնատակայի հարավային մասերում: Ուփմայի մեկ այլ տարբերակ սոխի փոխարեն պատրաստվում է քերած կոկոսով, հատկապես տոն օրերին, երբ խուսափում են սոխից։ Ուփմայի այս տեսակը պատրաստման վերջում սովորաբար ավելացնում են հալած յուղ: Նման ճաշատեսակներ կարելի է պատրաստել՝ ալյուրը փոխարինելով մնացորդ հացի փոքր փշրանքներով
### Եգիպտացորենով ուփմա

Մեկ այլ տարբերակ, մասնավորապես որպես նախաճաշի ուտեստ, եգիպտացորենով ուփման է, որն ուտում են կաթով և ընկույզով։
### Ավալ, կամ ատուկուլա ուփմա
Հնդկաստանի Կերալա և Անդհրա Պրադեշ նահանգներում ուփման պատրաստում են հարթեցված բրնձով՝ որպես սպիտակաձավարի փոխարինող։ Այս ուտեստը կոչվում է «ավալ ուփմավու» Մալայալամում (അവൽ ഉപ്പുമാവ്) կամ «ատուկուլու ուփմա» (అటుకులు ఉమ[ఉమ մալայալամերեն): Այս տարբերակը հայտնի է նաև որպես «ավալ ուփմա» Չենայի շրջանում, որտեղ պատրաստվում է բրնձի փաթիլներով:
### Վերմիշելով ուփմա

Երեկոյան սիրված թեթև նախուտեստներից է ուփման՝ պատրաստված վերմիշելից և մատուցված լոլիկով, ոլոռով և գազարով:
### Սիսեռով ուփմա
Հնդկաստանի Օդիշա նահանգում նախաճաշին հաճախ մատուցում են ուփման սիսեռով։

## Ծանոթագրություններ

Կատեգորիա:Ասիական խոհանոց
Կատեգորիա:Արաբական խոհանոց
Կատեգորիա:Հնդկական խոհանոց
Կատեգորիա:Շիլաներ
Կատեգորիա:Սնունդ